L'associació Amics de la música tradicional. Dolçainers de Sagunt i l’Escola de dolçaina i tabal Honorat Gil d'Alfarb oferiran un concert d'intercanvi
25 de setembre 2019

![](/media/151ls1mc/26-dolcainersdesagunt.jpg)  
  

L'associació ‘Amics de la música tradicional. Dolçainers de Sagunt’ i ‘l’Escola de dolçaina i tabal Honorat Gil’ d'Alfarb oferiran un concert d'intercanvi que s'inclou en la programació cultural de tardor de la regidoria de Cultura de l'Ajuntament de Sagunt. La primera actuació serà a Alfarb, el divendres 27 de setembre i, posteriorment, el diumenge 29 de setembre, el Centre Cultural Mario Monreal acollirà l'actuació a les 12.00 hores.

La Federació de Societats Musicals de la Comunitat Valenciana (FSMCV), Federació de Cors de la Comunitat Valenciana (FECOCOVA), Federació de Folklore de la Comunitat Valenciana (FFCV) i Federació Valenciana de Dolçainers i Tabaleters (FVDiT), realitzen enguany la XVIa Campanya de Concerts d'Intercanvis. Consistix en la realització de dos concerts en el que participen dos agrupacions federades en cadascuna de les poblacions d'origen.

Gaudint d'esta campanya, enguany, l'associació ‘Amics de la música tradicional. Dolçainers de Sagunt’ compartiran escenari amb ‘l’Escola de dolçaina i tabal Honorat Gil’ d'Alfarb, una agrupació que pren el nom d'un famós dolçainer de finals del segle XIX i principis del segle XX natural d'eixa població.

L'entrada serà gratuïta a tots dos concerts i l'aforament estarà limitat.

*   [](http://www.facebook.com/sharer.php?u=https://aytosagunto.es/va/actualitat/l-associacio-amics-de-la-musica-tradicional-dolcainers-de-sagunt-i-l-escola-de-dolcaina-i-tabal-honorat-gil-d-alfarb-oferiran-un-concert-d-intercanvi/ "Facebook")
*   [](http://twitter.com/share?url=https://aytosagunto.es/va/actualitat/l-associacio-amics-de-la-musica-tradicional-dolcainers-de-sagunt-i-l-escola-de-dolcaina-i-tabal-honorat-gil-d-alfarb-oferiran-un-concert-d-intercanvi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-associacio-amics-de-la-musica-tradicional-dolcainers-de-sagunt-i-l-escola-de-dolcaina-i-tabal-honorat-gil-d-alfarb-oferiran-un-concert-d-intercanvi/ "Linked In")
*   [](mailto:?body=https://aytosagunto.es/va/actualitat/l-associacio-amics-de-la-musica-tradicional-dolcainers-de-sagunt-i-l-escola-de-dolcaina-i-tabal-honorat-gil-d-alfarb-oferiran-un-concert-d-intercanvi/)